Dauda Kahutu Rarara

Dauda Adamu Kahutu Rarara wanda aka fi sani da Rarara, an haife shi ne a garin Kahutu dake cikin (jihar Katsina) shahararren mawakin siyasa ne a kasar Nijeriya, wanda yake zaune a jihar Kano. Mawaki ne a fannin rera wakokin yan siyasa kuma marubucin wakoki.  Rarara ya taka muhimmiyar rawa wajen rera wakokin ga Yan jam'iyyar (APC) All Progressive Congress a  babban zaben Najeriya na shekarar 2015, musamman ma ga tsohon shugaban kasa Muhammadu Buhari da gwamnan jihar Katsina Aminu Bello Masari.

shi dai tsohon mawaki ne wanda in dai a najeriya kake ka san shi musamman gurin yima yan siyasa waka.ji nayi  

 Rayuwar farko da ilimi 
An haifeshi ne a  jihar Katsina a wani kauye da ake kira Kahutu. Yayi karatun Alqur'ani a makarantar Almajiranci, wata hanyar gargajiya ce ta Hausawa ta koyon Qur'ani|addinin Musulunci, wato (kolanta).

 Siyasa 
Rarara ya kasance sananne ne a fagen waka musamman wakokin siyasa, Rarara yayi kaurin suna a babban zaben kasar Najeriya na shekarar 2015, lokacin da yake rera wakoki da dama ga Muhammadu Buhari da kuma adawa da shugabancin Goodluck Jonathan, a galibin wakokin nasa. A watan satumba na shekarar  2020, Rarara ya nemi gudummuwa daga masoyan Muhammadu Buhari,  da a tura masa Naira dubu dai dai (1,000) domin sakin bidiyon minti biyu (2) na yabon Muhammadu Buhari,  cikin kasa da awanni arba'in da takwas (48), ya karbi Naira miliyan hamsin da bakwai (57) don sakin wakar da ya yabi Shugaba Muhammadu Buhari.

Kyauta da Karramawa
Mawaki Rarara ya samu digirin karramawa a jami'ar Turawan Amurka wato European-America University.
An ba Rarara digirin girmamawa domin irin hidimtawa al'umma,an karrama shine ranar bikin yaye dalibai karo na 23 na jami'ar da aka gudanar a NICON Luxury Hotel Abuja.https://www.educationvanguard.com.ng/2025/09/20/apc-praise-singer-rarara-bags-honorary-doctorate-degree/.
A ranar asabar 21 ga watan Satumba, shekarar 2025, jami'ar ta musantar cewa ta baiwa wani mawaki digirin girmamawa,inda tace bada yawun bakin ta akayi hakan ba, tayi wannan bayani a asalin shafin ta na yanar gizo.https://saharareporters.com/2025/09/21/european-american-university-disowns-fake-abuja-convocation-denies-awarding-tinubu

Wakokinsa
Dauda kahutu rarara yayi wakoki da dama, ga kadan daga cikin fitattun wakokinsa;
 Ƙkwai cikin kaya
 Saraki sai Allah
 Masu Gudu-su-Gudu
 Buhari ya Dawo
 Baba Buhari dodar
 Jahata jahata ce
 Kwana Darin Dallatu
 Kano ta Gandujece
 Ubban Abba zama daram
 Malam sha'aban Sharada
 Jaagaba ya karbi kasa
 Gawuna is coming
 Kashim sauransu.
 Ganduje shugaban faty.
 Zuwan mai malafa kano
 Gidan Raɗɗa
 Jagaba sai ka shiga villa

13x13
Rarara Shine shugaban kungiyar matasan kannywood ta 13x13, wata kungiya ce ta adadin mutum sha ukku (13), kuma ko wanne mutum daya daga cikin su sha ukkun yana da mutum 13 dake karkashinsa.

 Suka 
Wasu fusatattun matasa sun afkawa Rarara yayin da yake daukar bidiyo a jihar Katsina. Ana zargin sa da wawure Naira Miliyan dari (100) daga jam'iyyar siyasa ta All Progressive Congress ta ba wa duk wadanda ke rera wakoki ga ƙungiyar siyasa.https://hausa.legit.ng/1245519-kannywood-mawakan-apc-sun-zargi-babban-mawakin-buhari-rarara-da-rashawa.html 
 Manazarta 

category:Rayayyun Mutane
Category:Hausawa
Category:Mutanen Nijeriya
Category:Mawaka
Category:Mawakan Najeriya
Category:Mutane daga Katsina
Category:Haifaffun 1986